32002D0501
L 169/63
JURNALUL OFÍCIAL AL UNIUNII EUROPENE
DECIZIA COMISIEI
din 18 martie 2002
privind încheierea Acordului sub forma unui schimb de scrisori între Comunitatea Europeană și Republica Croația privind certificatul prevăzut la punctul 6 din Acordul privind stabilirea de concesii preferențiale reciproce pentru anumite vinuri
[notificată cu numărul C(2002) 666]
(2002/501/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Deciziile 2001/918/CE (1) și 2001/919/CE (2) ale Consiliului privind încheierea unui Protocol adițional de adaptare a aspectelor comerciale din Acordul de stabilizare și de asociere între Comunitățile Europene și statele lor membre, pe de o parte, și Republica Croația, pe de altă parte, și a unui Protocol adițional de adaptare a aspectelor comerciale ale Acordului interimar între Comunitatea Europeană și Republica Croația pentru a ține seama de rezultatele negocierilor între părți privind stabilirea de concesii preferențiale reciproce pentru anumite vinuri, recunoașterea, protecția și controlul reciproc al denumirilor de vinuri, precum și recunoașterea, protecția și controlul reciproc al denumirilor de băuturi spirtoase și de băuturi aromatizate, în special, articolul 3,
întrucât:
(1)
În aceste decizii, Consiliul a încheiat cu Republica Croația protocoale adiționale ce cuprind acorduri de stabilire a unor concesii preferențiale reciproce pentru anumite vinuri, recunoașterea, protecția și controlul reciproc al denumirilor de vinuri, precum și recunoașterea, protecția și controlul reciproc al denumirilor de băuturi spirtoase și de băuturi aromatizate, denumite în continuare „protocoale adiționale privind vinul”. Protocoalele adiționale menționate intră în vigoare la data de 1 ianuarie 2002.
(2)
În conformitate cu punctul 6 din anexa I (acord privind stabilirea de concesii preferențiale reciproce pentru anumite vinuri) la protocoalele adiționale privind vinul la Acordul de stabilizare și de asociere și la acordul interimar, încheiate la 7 decembrie 2001, acordarea concesiilor tarifare este condiționată de prezentarea unui certificat emis de un organism oficial recunoscut în mod reciproc, aflat pe o listă care urmează să fie întocmită de comun acord, care atestă că vinul în cauză este în conformitate cu dispozițiile punctului 5 litera (b).
(3)
Comisia, în numele Comunității, și Republica Croația au adoptat, în cadrul protocoalelor adiționale privind vinul la Acordul de stabilizare și de asociere și la acordul interimar, normele de punere în aplicare privind certificatul menționat anterior. În consecință, Comisia trebuie să le aprobe sub forma unui schimb de scrisori.
(4)
Măsurile prevăzute de prezenta decizie și schimbul de scrisori atașat sunt conforme cu avizul Comitetului Codului Vamal,
ADOPTĂ PREZENTA DECIZIE:
Articolul 1
Acordul sub forma unui schimb de scrisori între Comunitatea Europeană și Republica Croația privind certificatul prevăzut la punctul 6 din anexa I la Acordul privind stabilirea de concesii preferențiale reciproce pentru anumite vinuri, este aprobat în numele Comunității.
Textul schimbului de scrisori este atașat la prezenta decizie.
Directorul General pentru agricultură și dezvoltare rurală al Comisiei Comunităților Europene este autorizat să semneze acordul sub forma unui schimb de scrisori.
Articolul 2
Prezenta decizie se publică în Jurnalul Oficial al Comunităților Europene.
Adoptată la Bruxelles, 18 martie 2002.